### | | | | --- | --- | | | | | --- | | **Byråd** 24. april 2018 Sagsnr. 710-2017-40931 Dok.nr. 710-2018-100201 Maya Petersen | | 67.                 Godkendelse af Ældrerådets vedtægter - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag | Bekendtgørelse af lov om retssikkerhed og administration på det sociale område § 31 |

###

**SAGENS INDHOLD**

Byrådet skal i denne sag tage
stilling til vedtægterne for Ældrerådet i [adresse]. Opdateringen af
vedtægterne, som gælder for perioden 2018-2021, sker som opfølgning på
[adresse] 21. november 2017. Ældrerådets vedtægter fastsættes af Byrådet i
samarbejde med Ældrerådet, jf. retssikkerhedsloven på det sociale område.

Ældrerådet i [adresse]
består af ni medlemmer og tre stedfortrædere. Ældrerådets opgave er bl.a. at
være bindeled mellem Favrskov Kommunes ca. 11.500 borgere over 60 år og
Byrådet. Ældrerådet høres f.eks. i alle spørgsmål, der vedrører ældre, sådan at
Ældrerådets synspunkter kan indgå i de politiske udvalgs og Byrådets
beslutningsgrundlag.

Ældrerådet har behandlet
vedtægterne på sit møde 21. februar 2018.

Ældrerådet har i den forbindelse
foreslået, at det tilføjes til vedtægterne (§ 5, stk. 2) om Trine Mathiesen, at
valget afholdes som fremmødevalg.

Ældrerådet foreslår også, at det
tilføjes i vedtægterne (§ 6, stk. 1, om mødeledelsen af det konstituerende
møde), at så snart formand og næstformand er
valgt, er det den nyvalgte formand, der leder mødet.

Udkast til reviderede vedtægter
for Ældrerådet 2018-2021 er vedlagt som bilag.

Vedtægterne er en videreførelse
af vedtægterne fra valgperioden 2013-2017 med forskellige opdateringer på
baggrund af Ældrerådets anbefalinger og øvrige tilretninger, som er markeret
med rødt i vedlagte bilag.

Ændringerne i de reviderede
vedtægter er følgende:

· § 3, stk. 11: Henvisningen til
lovgrundlaget er opdateret, så der henvises til
§ 151, stk. 2, i stedet for stk. 4, i serviceloven. Tilretningen sker som følge
af en opdatering af lovgivning.

· § 5, stk. 2: Det er tilføjet, at Ældrerådsvalget
afholdes som fremmødevalg.

· § 6: Det er præciseret, at hvis flere
medlemmer har samme anciennitet i Ældrerådet, leder det ældste medlem det
konstituerende møde, indtil der er valgt en formand, som herefter leder mødet.

· § 8, stk. 3: Det er tilføjet, at
Ældrerådets medlemmer modtager erstatning for dokumenteret tabt
arbejdsfortjeneste, og at medlemmer i Ældrerådet ikke er forpligtede til at
modtage diæter og udgiftsgodtgørelse. Tilretningen sker som følge af en
opdatering af lovgivningen.

**VURDERING**

Social og Sundhed kan tilslutte
sig Ældrerådets forslag om, at det tilføjes i vedtægtens § 5, stk. 2, at
Ældrerådsvalget afholdes som fremmødevalg. Social og Sundhed vurderer, at der
har været positive erfaringer med gennemførelse af [adresse] som
fremmødevalg i både 2013 og 2017. Valgdeltagelsen ved fremmødevalgene, som i
2013 var 70,1% og i 2017 var 65,8%, har ligget højere end til [adresse] i
2009 (gennemført ved brevafstemning), hvor valgdeltagelsen lå på 58,8%.

Social og Sundhed finder
tillige, at den nuværende praksis med, at Ældrerådsvalget finder sted på samme
dato, samme tidsrum og på samme valgsteder som kommunal- og regionsrådsvalget
bør opretholdes. Afstemningen foregår i særskilte stemmebokse, som stilles til
rådighed af Favrskov Kommune. Sekretariatet i Social og Sundhed har det primære
ansvar for tilrettelæggelsen og gennemførelsen af Ældrerådsvalget i samarbejde
med kommunens valgsekretariat for kommunal- og regionsrådsvalget. Ældrerådet
afholder orienteringsmøder og har ansvar for annoncering af valget til
Ældrerådet.

Social og Sundhed skal bemærke,
at det er en forudsætning for afholdelse af Ældrerådsvalget i 2021 som
fremmødevalg, at Ældrerådet afholder de samlede udgifter til Ældrerådsvalget,
og at Ældrerådet opsparer til afholdelse af udgifter til valget inden for
rammen af Ældrerådets årlige budget.

Social og Sundhed kan i øvrigt
tilslutte sig Ældrerådets forslag, der indebærer, at det er den nyvalgte
formand, der leder det konstituerende møde.

**ØKONOMI**

Ældrerådets budget er 108.000
kr. årligt. Dertil kommer 46.000 kr. årligt til dækning af udgifter til
Ældrerådsvalget.

Udgifterne til Ældrerådsvalget i
2013 og 2017 var på henholdsvis 165.718 kr. og 161.988 kr.

**INDDRAGELSE**

Forslag til Ældrerådets
vedtægter 2018-2021 har været behandlet på Ældrerådets møde 21. februar 2018.

**INDSTILLING**

Direktøren for Social og Sundhed indstiller
til Byrådet:

1. At forslag til vedtægter for Ældrerådet i [adresse]
Kommune godkendes.

**BESLUTNING**

***Social- og Sundhedsudvalget, 3. april 2018:***

Fraværende:Ingen

Indstilles godkendt.

***Økonomiudvalget, 17. april 2018:***

Fraværende:Sonny Kjeldsen

Indstilles godkendt.

**Bilag**

|  |  |
| --- | --- |
| Vedtægter for Ældrerådet 2018-2021 | 710-2018-104125 |